International Services
ఈక్విటీ, కమోడిటీ, కరెన్సీలకు అంతర్జాతీయకరణ
అహ్మదాబాద్‌, జనవరి 10: దేశంలోని గుజరాత్‌లో ఏర్పాటుచేసిన అంతర్జాతీయ ఆర్థికసేవల కేంద్రం గుజరాత్‌లోని గిఫ్ట్‌సిటీలో ప్రారంభం కాబోతోంది. 48 బిలియన్‌ డాలర్ల మేర బ్యాంకింగ్‌ కార్యకలాపాలు నిర్వహించేందుకు సిద్ధం అవుతోంది. ముఖ్యంగా సింగపూర్‌, దుబా§్‌ు, హాంకాంగ్‌నగరాల నుంచే ఈ లావాదేవీలు అధికంగా ఉంటాయి. 16 అంతస్తుల భవనాన్ని ఆర్థిక సేవల నగ రంలో మొత్తం అగ్రగామిగా నిర్మించారు. జనవరి 16వ తేదీనుంచి ఈక్విటీ సూచి ఫ్యూచర్స్‌ను ప్రారంభిస్తోంది. వీటికితోడు బంగా రం, వెండి, రాగి, ముడిచమురు, కరెన్సీట్రేడింగ్‌లు కూడా వెను వెంటనే ప్రారంభం అవుతాయని బాంబేస్టాక్‌ ఎక్ఛేంజి సిఇఒ ఆశిష్‌ కుమార్‌ చౌహాన్‌ వ్లెడించారు. మొత్తం 96 బ్రోకరేజి సంస్థలు ఈజోన్‌లో రిజిష్టరు అయ్యాయి. సింగపూర్‌ ఈక్విటీ ఫ్యూచర్స్‌కు సంబంధించి, దుబాయి కరెన్సీ డెరివేటివ్స్‌లలో ఎదురవుతున్న నష్టాలనుంచి అధిగమించేందుకు ఈ ఎక్ఛేంజి పనిచేస్తుందని, అలాగే మరికొన్ని వ్యూహాత్మక ట్రేడింగ్‌ హాంకాంగ్‌పరంగా కూడా ఈ ఎక్ఛేంజి పర్యవేక్షిస్తుందని చౌహాన్‌ వెల్లడించారు.
ప్రధాని నరేంద్రమోడీ మానసపుత్రికగా ఈ ఎక్ఛేంజిను ఆయన అభివర్ణిం చారు. గుజరాత్‌ అంతర్జాతీయ ఆర్థిక టెక్‌సిటీ గిఫ్ట్‌సిటీగా ఉన్న ఈ నగరంలో మొత్తం 48 బిలియన్‌ డాలర్ల ఆర్థిక లావాదేవీలు జరుగుతాయని అంచనా. భారతీయ కంపెనీలు, వ్యక్తులు, సంస్థ లు 2015లోనే 48 బిలియన్‌ డాలర్ల లావాదేవీలు నిర్వహిస్తే 2025 నాటికి 120 బిలియన్‌ డాలర్లకు చేరుతుందని అంచనా. సాలీనా ఏడుశాతం వృద్ధిచెందుతున్న భారత్‌ ఆర్థిక వ్యవస్థకు ఈ గిఫ్ట్‌సిటీ ఎంతో మద్దతునిస్తుందని, ఐదువేల మందికి ఉపాధి కల్పిస్తుందని, దీర్ఘకాలంలో ఐదులక్షలమందికిపైగా ఉపాధి కలుగుతుందని అంచనాలు వేస్తున్నారు. మొత్తం 73 మిలియన్‌ డాలర్లు అంటే 500 కోట్ల రూపాయలు ఈ ఎక్ఛేంజిలో పెట్టుబడులు పెడుతోంది.
భారతీయ కంపెనీలు లక్షకోట్ల డాలర్ల వరకూ రానున్నపదేళ్లలో ఈ గిఫ్ట్‌సిటీనుంచి నిధులుసేకరించుకునే అవకాశం ఉందని అంచనా. సెజ్‌లకు వర్తించే పన్ను రాయితీలు గిఫ్ట్‌సిటీకి వర్తిస్తాయి. విదేశీకరెన్సీ రుణాలు భారతీయ కంపెనీ లకు మరింతగా అందుతాయి. విదేశీ వ్యక్తులు, విదేశీ కంపెనీలు చైనానుంచి మరింతగా ఎక్కువ వచ్చే అవకాశం ఉంటుంది. చైనా లో ఇదేతరహా ఆర్థికసేవల జోన్‌క్వియాహై పేరుతో షెన్‌జెన్‌ లో నడుస్తోంది. దేశవ్యాప్తంగా ప్రారంభించేముందు పైలట్‌ప్రాతిపది కన పరీక్షలుంటాయి. ఈప్రాంతంలో కార్యకలాపాలు కొనసాగిస్తు న్నట్లు వాణిజ్యబ్యాంకులు వ్యూహాత్మక, నిర్మాణాత్మక స్కీంలు అమలుచేసుకోవచ్చు. బోర్డు డైరెక్టర్ల అనుమతులు అవసరం అవు తాయి. రిజర్వుబ్యాంకు నిబంధనలు ఇందుకు సంబంధించి నవం బరు పదవ తేదీనే విడుదలచేసింది. ఒకేస్టాక్‌ ఫ్యూచర్స్‌ను పది భారతీయ కంపెనీలపరిధిలో ట్రేడింగ్‌ నిర్వహిస్తుందని బిఎస్‌ఇ వెల్లడించింది.
గిఫ్ట్‌సిటీ సిఇఒ అజ§్‌ుపాండే మాట్లాడుతూ మూడు, నాలుగు అంతర్జాతీయ బ్యాంకులు తమతమ సొంత సంస్థలనుంచి ఈ జోన్‌లో ప్రారంభించేందుకు అనుమతులకోసం దరఖాస్తులు చేసాయని, వీటికితోడు ఏడు దేశీయ బ్యాంకులు, రెండు బీమా కంపెనీలు ఇప్పటికే కార్యకలాపాలు ప్రారంభించా యన్నారు. ఎన్‌ఎస్‌ఇ కూడా ఒక ఎక్ఛేంజి శాఖనుప్రారంభించే యోచనలో ఉందన్నారు. అంతర్జాతీయ స్టాక్‌ఎక్ఛేంజిల సహకారం తో ఎన్‌ఎస్‌ఇ విభాగం పనిచేస్తుందని ఏడు బ్యాంకులు ఇప్పటికే వందకోట్ల డాలర్ల ఆర్థిక లావాదేవీలు నిర్వహించాయని సిఇఒ వెల్లడించారు. దుబాయి, సింగపూర్‌లలో ఇప్పటికే భారీ మొత్తం లో బిజినెస్‌ జరుగుతోందని ఈ గిప్ట్‌సిటీ ఆధ్వర్యంలో లావాదేవీ లను మరింతగా పటిష్టం చేసేందుకు కృషి జరుగుతోందన్నారు.